**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 8/22.02.2019**

*privind aprobarea modificării listei preţurilor de pornire la licitaţie pentru masa lemnoasă fasonată la drum auto ce se va valorifica către agenţii economici*

*aprobată prin HCL nr. 84/28.11.2018* *și aprobarea prețului pentru lemnul de foc, fag și diverse tari, ce se va valorifică cu vânzare directă către populația din afara Comunei Cața*

Consiliul Local al Comunei Caţa întrunit în şedinţă ordinară în data de 22.02.2019,

Având în vedere:

- adresa cu nr. 743/13.02.2019 prin care Regia Publică Locală a Pădurilor Măieruş R.A. propune primăriei Caţa supunerea spre aprobarea Consiliului local al Comunei Caţa modificarea preţului la lemn de foc, fag și diverse tari (pentru agenţii economici și populația din afara Comunei Cața),

- HCL nr. 84/28.11.2018 prin care s-a aprobat lista preţurilor cu amănuntul la masa lemnoasă fasonată la drum auto ce se va valorifica cu vânzare directă către populaţie şi către instituţiile publice de interes local conform anexei I și lista preţurilor de pornire la licitaţie pentru masa lemnoasă fasonată la drum auto ce se va valorifica către agenţii economici conform anexei II. Prețul la lemn de foc, fag și diverse tari, pentru agenţii economici este de 290,32 lei/mc conform poziției nr. 9 din anexa II,

Analizând expunerea de motive nr. 812/14.02.2019 a primarului Comunei Caţa, Vocilă Gheorghe,

Conform avizelor comisiilor de specialitate nr. 1 şi 3 ale Consiliului Local al Comunei Caţa,

În conformitate cu dispoziţiile HG nr. 715/2017 pentru aprobarea Regulamentului de valorificare a masei lemnoase din fondul forestier proprietate publică şi ale Legii nr. 46/2008 - Codul silvic, republicată, cu modificările şi completările ulterioare,

În temeiul art. 36 alin. (2) lit. d) coroborat cu alin. (6) lit. a) pct. 18 din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

**Art. 1** Se aprobă modificarea poziției nr. 9 din anexa II la HCL nr. 84/28.11.2018 prin care s-a aprobat lista preţurilor cu amănuntul la masa lemnoasă fasonată la drum auto ce se va valorifica către agenții economici în sensul că, prețul de pornire la licitaţie pentru lemnul de foc, fag și diverse tari, este de 270 lei/mc în loc de 290,32 lei/mc.

**Art. 2** Se aprobă prețul de 140,00 lei/mst pentru lemnul de foc, fag și diverse tari, ce se valorifică cu vânzare directă către populația din afara comunei Cața.

**Art. 3** Prezenta hotărâre va fi dusă la îndeplinire de către domnul Vocilă Gheorghe, primarul Comunei Caţa, prin aparatul propriu de specialitate, şi de către Regia Publică Locală a Pădurilor Măieruş R.A.

**Art. 4** Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi Regiei Publice Locale a Pădurilor Măieruş R.A.

PREŞEDINTE DE ŞEDINŢA, SECRETAR,

CROITORU TUDOR CLAUDIU GUIGNARD ROXANA

Nr. consilieri în funcţie = 11; Nr. consilieri prezenţi = 11; Nr. voturi pentru = 11; Nr. voturi contra = 0.